**ΠΕΡΙΛΗΨΗ της υπ' αριθμ. 7473/2020 προκήρυξης της εταιρείας Κοινωνία της Πληροφορίας (ΚτΠ) Α.Ε.**

**για πλήρωση τριάντα τεσσάρων (34) θέσεων επιστημονικού προσωπικού με σύμβαση εργασίας Ιδιωτικού Δικαίου Ορισμένου Χρόνου τριετούς διάρκειας, οι οποίες μπορεί να ανανεώνονται μια μόνο φορά, σύμφωνα με το Ν. 4314/2014 (Α/265), όπως ισχύει.**

Γνωστοποιείται ότι εκδόθηκε η υπ΄ αριθμ. 7473/2020 Προκήρυξη του Α.Σ.Ε.Π.  ([Φ.Ε.Κ. 32/τεύχος προκηρύξεων ΑΣΕΠ/18-08-2020](http://www.et.gr/idocs-nph/search/pdfViewerForm.html?args=5C7QrtC22wHUdWr4xouZundtvSoClrL8cKmIes7jI47tIl9LGdkF5_2sHZytA1Y08knBzLCmTXKaO6fpVZ6Lx9hLslJUqeiQ0CkhecaxjXO8Ii_-ZcbZPhN55EDS4zT5ziil_Iy0An4.)) που αφορά στην πλήρωση **τριάντα τεσσάρων (34) θέσεων επιστημονικού προσωπικού, στην Κοινωνία Της Πληροφορίας Α.Ε.**

**Το Φ.Ε.Κ. της Προκήρυξης διατίθεται στο διαδικτυακό τόπο του ΑΣΕΠ (www.asep.gr) και στον ιστότοπο της ΚτΠ Α.Ε. (www.ktpae.gr).**

Οι υποψήφιοι πρέπει να συμπληρώσουν την Αίτηση – Υπεύθυνη Δήλωση, ακολουθώντας τις οδηγίες που παρέχονται στην προκήρυξη και να την υποβάλουν μαζί με τα απαραίτητα δικαιολογητικά, τα οποία ορίζονται αναλυτικά στην προκήρυξη (Ενότητα Β’ του Παραρτήματος), είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, στα γραφεία της υπηρεσίας μας στην ακόλουθη διεύθυνση:

Κοινωνία της Πληροφορίας Α.Ε., Χανδρή 3, Τ.Κ. 18346 Μοσχάτο, απευθύνοντάς την στη Γενική Διεύθυνση Λειτουργίας, υπόψη κας Σεντούκαλη Παναγιώτας (τηλ. Επικοινωνίας: 213.13.00.718).

Στην περίπτωση αποστολής των αιτήσεων ταχυδρομικώς, το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Η προθεσμία υποβολής των **αιτήσεων** – υπεύθυνων δηλώσεων και των απαραίτητων δικαιολογητικών, αρχίζει στις **5 Σεπτεμβρίου** **2020** και λήγει στις **14 Σεπτεμβρίου** **2020**, **ημέρα Δευτέρα** **και ώρα 17:00**.